Però, cal vigilar: algunes espècies són tòxiques i molt perilloses.
El desconeixement i el fet de confondre-les amb espècies comestibles d'aspecte semblant fan que es produeixin intoxicacions, algunes fins i tot mortals.
El criteri bàsic per evitar possibles intoxicacions és consumir únicament aquells bolets que se sap identificar sense cap mena de dubte.
L'Agència de Salut Pública de Catalunya (ASPCAT) adverteix que collir bolets té els seus riscos, ja que no tots els bolets són comestibles.
De fet, a Catalunya hi ha un centenar d'espècies tòxiques, alguna de les quals és fins i tot mortal.
Abans de menjar-nos un bolet cal assegurar-se que:
Cal rebutjar aquelles espècies comestibles que estiguin parasitades o que es trobin en mal estat.
Consumir-ne també pot comportar riscos per a la salut.
Per evitar el deteriorament que es pot produir durant la collita, cal:
3) Ha estat collit en un lloc no contaminat
Els bolets poden absorbir substàncies tòxiques de l'ambient, per això no has de collir mai els bolets que creixen als parcs i jardins, als vorals de les carreteres o a prop de zones industrials.
4) No en som al·lèrgics ni tenim intolerància
Hi pot haver persones a les quals els bolets els provoquin alguna reacció al·lèrgica o intolerància.
Si és la primera vegada que menges una espècie de bolet, fes-ho en petites quantitats.
5) Complim els requisits de cocció
Són molt pocs els bolets que, ocasionalment, poden menjar-se crus.
Fins i tot alguns d'aquests, crus o mal cuinats, poden ser tòxics.
Per això recomanem coure convenientment tots els bolets.
Els bolets són de difícil digestió, per això recomanem menjar-ne en poca quantitat.
S'han reportat casos de bolets comestibles menjats en grans quantitats durant diversos dies que poden presentar toxicitat, fins i tot el cep (Boletus edulis).
Si malgrat aquestes indicacions et trobes malament, amb símptomes digestius o nerviosos, després de menjar bolets o en dies posteriors, pot ser que pateixis una intoxicació.
En aquest cas, has d' anar immediatament al centre mèdic més proper i, si és possible, porta les restes dels bolets ingerits.
En aquest sentit, és important no consumir mai tots els bolets alhora i deixar-ne algun exemplar per poder mostrar el que s'ha menjat i poder identificar-lo en cas de dubte.
Fer fotografies dels bolets prèviament també seria útil.
Davant dels primers símptomes, s'ha d'acudir immediatament a un centre hospitalari perquè la persona afectada rebi el tractament mèdic adequat.
Convé portar-hi les restes que es tinguin dels bolets, ja sigui els trossos que s'han eliminat en netejar-los o els bolets cuits que hagin sobrat.
Quan són unes quantes persones les que han menjat els bolets, les que no presenten símptomes d'intoxicació també cal que rebin assistència mèdica, ja que és probable que també hagin ingerit bolets tòxics.
Els símptomes d'intoxicació varien segons l'espècie que l'hagi produïda.
Es poden presentar un o alguns d'aquests símptomes: forts dolors d'estómac, suor freda, vòmits dolorosos i continuats, diarrees fètides i abundants, vertigen, postració total, deliris i períodes alternatius de crisi i de calma.
L'eficàcia del tractament depèn, en bona part, de la rapidesa amb què s'actuï.
En cas d'intoxicació, truqueu al 061 CatSalut Respon.
Abans de menjar-nos un bolet cal assegurar-se que és comestible.
La majoria d'intoxicacions en l'àmbit familiar es produeixen per confusió de bolets tòxics amb espècies comestibles.
La formació en micologia i la resolució dels nostres dubtes fent consultes a les associacions micològiques són les opcions més segures per saber identificar-los correctament.
Si voleu fer qualsevol consulta sobre bolets, empleneu i envieu el formulari.
Podeu enviar imatges de bolets que vulguis identificar.
Un cop enviat, rebreu un correu electrònic en què es confirma la recepció de la consulta i, en un termini màxim de 48 hores, personal tècnic de la Societat Catalana de Micologia es posarà en contacte amb vosaltres mitjançant l'adreça electrònica facilitada per respondre la consulta.